इस मैच में भारत ने टेस्ट की किसी पारी में अपना बेस्ट स्कोर भी बनाया। इससे पहले भारत का किसी पारी में सर्वाधिक स्कोर 726 रन था। यह इंग्लैंड के खिलाफ किसी भी टीम का टेस्ट मैचों में बेस्ट स्कोर भी है। भारत के विशाल स्कोर में लोकेश राहुल के 199, पार्थिव पटेल के 71, आर अश्विन के 67 और रवींद्र जडेजा के 51 रनों का भी योगदान रहा। इंग्लैंड की ओर से स्टुअर्ट ब्रॉड और लियाम डॉसन ने 2-2 और स्टोक्स और राशिद ने 1-1 विकेट लिए। इससे पहले इंग्लैंड ने अपनी पहली पारी में 477 रन बनाए थे, जिसमें बेयरस्टो ने 146, मोइन अली ने 8, लियाम डॉसन ने 66 और आदिल राशिद ने 60 रन बनाए थे। भारत की ओर से रवींद्र जडेजा ने 3 और उमेश यादव-इशांत शर्मा की जोड़ी ने 2-2 विकेट लिए थे।